b'\n_START_ARTICLE_\nGori\xc5\xa1\xc4\x8dna razdalja\n_START_PARAGRAPH_\nGor\xc3\xad\xc5\xa1\xc4\x8dna razd\xc3\xa1lja (tudi gor\xc3\xad\xc5\xa1\xc4\x8dnica in \xc5\xbear\xc3\xad\xc5\xa1\xc4\x8dna razd\xc3\xa1lja/dol\xc5\xbe\xc3\xadna ali \xc5\xbear\xc3\xad\xc5\xa1\xc4\x8dnica) je razdalja gori\xc5\xa1\xc4\x8da od glavne ravnine le\xc4\x8de ali ukrivljenega zrcala._NEWLINE_Gori\xc5\xa1\xc4\x8dno razdaljo se ozna\xc4\x8duje s ._NEWLINE_Predstavlja merilo za velikost zbiranja ali razpr\xc5\xa1evanja svetlobe v opti\xc4\x8dnih sistemih. Pri zbiralnih le\xc4\x8dah in konkavnih (vbo\xc4\x8denih) zrcalih je po dogovoru gori\xc5\xa1\xc4\x8dna razdalja pozitivna (), pri razpr\xc5\xa1ilnih le\xc4\x8dah in konveksnih (izbo\xc4\x8denih) zrcalih pa je negativna ()._NEWLINE_Poenostavljeno re\xc4\x8deno predstavlja gori\xc5\xa1\xc4\x8dna razdalja razdaljo le\xc4\x8de od njenega gori\xc5\xa1\xc4\x8da. Zbirne le\xc4\x8de in konkavna zrcala zberejo na tej razdalji vzporedne \xc5\xbearke. Ne pomeni pa, da na tej razdalji nastane tudi slika predmeta._NEWLINE_Na podro\xc4\x8dju uporabe daljnogledov in fotografije pomeni ve\xc4\x8dja gori\xc5\xa1\xc4\x8dna razdalja ve\xc4\x8djo pove\xc4\x8davo in tudi manj\xc5\xa1i zorni kot.'